ddrg/super_eurlex huggingface dataset:
SK Úradný vestník Európskej únie C 174/9

Rozsudok Súdneho dvora (tretia komora) z 3. mája 2012 [návrh na začatie prejudiciálneho konania, ktorý podal First-tier Tribunal (Tax Chamber) — Spojené kráľovstvo] — Lebara Ltd/The Commissioners for Her Majesty’s Revenue & Customs

(Vec C-520/10) (1)

(Dane - Šiesta smernica o DPH - Článok 2 - Poskytovanie služieb za protihodnotu - Telekomunikačné služby - Predplatené telefónne karty obsahujúce informácie, ktoré umožňujú uskutočňovať medzinárodné telefonické hovory - Uvádzanie na trh prostredníctvom siete distribútorov)

2012/C 174/11

Jazyk konania: angličtina

Vnútroštátny súd, ktorý podal návrh na začatie prejudiciálneho konania

First-tier Tribunal (Tax Chamber)

Účastníci konania pred vnútroštátnym súdom

Odvolateľka: Lebara Ltd

Odporcovia: The Commissioners for Her Majesty’s Revenue & Customs

Predmet veci

Návrh na začatie prejudiciálneho konania — First-tier Tribunal (Tax Chamber) — Výklad článku 2 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Telefónne karty, ktoré platiteľ dane so sídlom v jednom členskom štáte predáva distribútorovi so sídlom v inom členskom štáte, a tento distribútor ďalej predáva osobám, ktoré ich používajú na uskutočňovanie telefonických hovorov — Transakcia, ktorá sa skladá z viacerých prvkov — Podmienky zdanenia daňou z pridanej hodnoty

Výrok rozsudku

Článok 2 bod 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2003/92/ES zo 7. októbra 2003, sa má vykladať v tom zmysle, že telefónny operátor, ktorý ponúka telekomunikačné služby spočívajúce v tom, že distribútorovi predáva telefónne karty obsahujúce všetky informácie potrebné na uskutočňovanie medzinárodných telefonických hovorov prostredníctvom infraštruktúry, ktorú tento operátor poskytuje, a ktoré distribútor vo svojom mene a na svoj vlastný účet ďalej predáva koncovým užívateľom buď priamo, alebo prostredníctvom iných zdaniteľných osôb, akými sú veľkoobchodní a maloobchodní predajcovia, poskytuje distribútorovi telekomunikačné služby za protihodnotu. Uvedený operátor však nevykonáva druhé poskytovanie služieb za protihodnotu koncovému užívateľovi, ktorý po tom, ako nadobudne telefónnu kartu, vykonáva svoje právo uskutočňovať telefonické hovory tým, že využíva informácie uvedené na tejto karte.

(1) Ú. v. EÚ C 30, 29.1.2011.
SK Úradný vestník Európskej únie C 217/2

Rozsudok Súdneho dvora (veľká komora) z 5. júna 2012 — Európska komisia/Électricité de France (EDF), Francúzska republika, Iberdrola, SA

(Vec C-124/10 P) (1)

(Odvolanie - Štátna pomoc - Vzdanie sa daňovej pohľadávky - Oslobodenie od dane z príjmov právnických osôb - Zvýšenie základného imania - Správanie štátu ako obozretného súkromného investora v trhovej ekonomike - Kritériá umožňujúce odlíšiť štát konajúci ako akcionár od štátu vykonávajúceho verejnú moc - Definícia referenčného súkromného investora - Zásada rovnosti zaobchádzania - Dôkazné bremeno)

2012/C 217/02

Jazyk konania: francúzština

Účastníci konania

Odvolateľka: Európska komisia (v zastúpení: E. Gippini Fournier, B. Stromsky a D. Grespan, splnomocnení zástupcovia)

Ďalší účastníci konania: Électricité de France (EDF) (v zastúpení: M. Debroux, advokát), Francúzska republika (v zastúpení: G. de Bergues a J. Gstalter, splnomocnení zástupcovia), Iberdrola, SA (v zastúpení: J. Ruiz Calzado a É. Barbier de La Serre, advokáti)

Vedľajší účastník, ktorý v konaní podporuje odvolateľku: Dozorný orgán EZVO (v zastúpení: X. Lewis a B. Alterskjær, splnomocnení zástupcovia)

Predmet veci

Odvolanie podané proti rozsudku Všeobecného súdu (tretia komora) z 15. decembra 2009, ktorým tento súd zrušil články 3 a 4 rozhodnutia Komisie zo 16. decembra 2003, týkajúceho sa opatrení v súvislosti s pomocou poskytnutou v prospech EDF a odvetvia elektrického a plynárenského priemyslu (C 68/2002, N 504/2003 a C 25/2003) — Pomoc udelená vo forme selektívneho oslobodenia od dane súvisiaceho so zvýšením základného imania v rámci rekapitalizácie podniku — Konanie členského štátu ako obozretného súkromného investora v trhovom hospodárstve — Kritériá určujúce rozdiel medzi štátom akcionárom a štátom vykonávajúcim svoje výsady verejnej moci — Zásada rovnosti zaobchádzania v daňovej oblasti

Výrok rozsudku

1. Odvolanie sa zamieta.

2. Európska komisia je povinná nahradiť trovy konania.

3. Dozorný orgán EZVO, Francúzska republika a Iberdrola, SA znášajú svoje vlastné trovy konania.

(1) Ú. v. EÚ C 161, 19.6.2010.
1.

Talianska republika si tým, že v stanovenej lehote neprijala všetky opatrenia potrebné na vymáhanie pomoci od jej prijímateľov, ktorá im bola poskytnutá na základe systému pomoci vyhláseného rozhodnutím Komisie č. 2008/854/ES z 2. júla 2008 o schéme štátnej pomoci „regionálny zákon č. 9 z roku 1998 — zneužitie pomoci N 272/98“ C 1/04 (ex NN 158/03 a CP 15/2003) za protiprávny a nezlúčiteľný so spoločným trhom, nesplnila povinnosti, ktoré jej vyplývajú z článkov 2 a 3 tohto rozhodnutia.
SK Úradný vestník Európskej únie C 151/5

Rozsudok Súdneho dvora (štvrtá komora) z 29. marca 2012 (návrh na začatie prejudiciálneho konania, ktorý podal Corte suprema di cassazione — Taliansko) — Ministero dell’Economia e delle Finanze, Agenzia delle Entrate/3M Italia SpA

(Vec C-417/10) (1)

(Priame dane - Ukončenie sporov prebiehajúcich pred súdom rozhodujúcim v daňovej oblasti v poslednom stupni - Zneužitie práva - Článok 4 ods. 3 ZEÚ - Slobody zaručené Zmluvou - Zásada zákazu diskriminácie - Štátna pomoc - Povinnosť zabezpečiť účinné uplatňovanie práva Únie)

2012/C 151/09

Jazyk konania: taliančina

Vnútroštátny súd, ktorý podal návrh na začatie prejudiciálneho konania

Corte suprema di cassazione

Účastníci konania pred vnútroštátnym súdom

Žalobcovia: Ministero dell’Economia e delle Finanze, Agenzia delle Entrate

Žalovaná: 3M Italia SpA

Predmet veci

Návrh na začatie prejudiciálneho konania — Corte suprema di cassazione — Daň z príjmov právnických osôb — Vnútroštátna právna úprava, z ktorej vyplýva iná sadzba zdanenia dividend spoločností podľa ich sídla — Obchodná operácia, ktorá predpokladá účasť spoločností so sídlom v Taliansku a spoločností so sídlom v zahraničí — Rozhodnutie správneho orgánu, že sa budú uplatňovať dane splatné v prípade spoločností so sídlom v zahraničí — Pojem zneužitie práva, tak ako je definovaný vo veci C-255/02, Halifax a i. — Uplatniteľnosť na neharmonizované vnútroštátne dane, ako sú priame dane

Výrok rozsudku

Právo Únie, osobitne zásadu zákazu zneužitia práva, článok 4 ods. 3 ZEÚ, slobody zaručené Zmluvou o FEÚ, zásady zákazu diskriminácie, pravidlá v oblasti štátnej pomoci, ako aj povinnosť zabezpečiť účinné uplatňovanie práva Únie, treba vykladať v tom zmysle, že v takej veci, akou je vec v konaní vo veci samej, ktorá sa týka priamych daní, nebráni uplatneniu vnútroštátneho ustanovenia, ktoré stanovuje ukončenie daňových sporov prebiehajúcich pred súdom rozhodujúcim v poslednom stupni zaplatením sumy vo výške 5 % hodnoty sporu, pokiaľ boli tieto konania začaté na základe žalôb podaných na prvom stupni viac než desať rokov pred nadobudnutím účinnosti tohto ustanovenia a daňový orgán nemal na prvých dvoch stupňoch konania úspech.

(1) Ú. v. EÚ C 288, 23.10.2010.
SK Úradný vestník Európskej únie C 295/5

Rozsudok Súdneho dvora (veľká komora) z 19. júla 2012 [návrh na začatie prejudiciálneho konania, ktorý podal High Court of Justice (Chancery Division) — Spojené kráľovstvo] — Littlewoods Retail Ltd a i./Her Majesty’s Commissioners for Revenue and Customs

(Vec C-591/10) (1)

(Druhá a šiesta smernica o DPH - Daň zaplatená na vstupe - Vrátenie preplatku - Zaplatenie úrokov - Podmienky)

2012/C 295/07

Jazyk konania: angličtina

Vnútroštátny súd, ktorý podal návrh na začatie prejudiciálneho konania

High Court of Justice (Chancery Division)

Účastníci konania pred vnútroštátnym súdom

Žalobcovia: Littlewoods Retail Ltd a i.

Žalovaný: Her Majesty’s Commissioners for Revenue and Customs

Predmet veci

Návrh na začatie prejudiciálneho konania — High Court of Justice (Chancery Division) — Výklad článku 8 a prílohy A bodu 13 smernice Rady 67/228/EHS z 11. apríla 1967 o zosúladení právnych predpisov členských štátov týkajúcich sa daní z obratu — štruktúra a spôsoby uplatnenia spoločného systému dane z pridanej hodnoty [neoficiálny preklad] (Ú. v. ES 71, s. 1303) — Výklad článku 11 časti A ods. 3 písm. b) a článku 11 časti C ods. 1 smernice 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Vrátenie preplatku dane zaplatenej na vstupe — Uplatniteľná úroková sadzba

Výrok rozsudku

Právo Únie sa má vykladať v tom zmysle, že vyžaduje, aby zdaniteľná osoba, ktorá zaplatila preplatok dane z pridanej hodnoty vybratý dotknutým členským štátom v rozpore s právnou úpravou Únie v oblasti dane z pridanej hodnoty, mala nárok na vrátenie dane vybratej v rozpore s právom Únie, ako aj na zaplatenie úrokov z tejto sumy. Je úlohou vnútroštátneho súdu, aby pri rešpektovaní zásad efektivity a ekvivalencie určil, či sa má hlavná suma úročiť na základe režimu jednoduchých úrokov alebo režimu zložených úrokov, alebo na základe iného režimu úrokov.

(1) Ú. v. EÚ C 89, 19.3.2011.
SK Úradný vestník Európskej únie C 295/6

Rozsudok Súdneho dvora (veľká komora) z 19. júla 2012 — Alliance One International, Inc., Standard Commercial Tobacco Company, Inc./Trans-Continental Leaf Tobacco Corp. Ltd, Európska komisia a Európska komisia/Alliance One International, Inc., Standard Commercial Tobacco Company, Inc., Trans-Continental Leaf Tobacco Corp. Ltd

(Spojené veci C-628/10 P a C-14/11 P) (1)

(Odvolanie - Hospodárska súťaž - Kartely - Španielsky trh nákupu a prvotného spracovania surového tabaku - Určenie cien a rozdelenie trhu - Porušenie článku 81 ES - Pripísateľnosť protiprávneho správania dcérskych spoločností ich materským spoločnostiam - Prezumpcia neviny - Právo na obranu - Povinnosť odôvodnenia - Rovnosť zaobchádzania)

2012/C 295/08

Jazyk konania: angličtina

Účastníci konania

Odvolateľky: Alliance One International, Inc., Standard Commercial Tobacco Company, Inc. (v zastúpení: M. Odriozola Alén a A. João Vide, abogados)

Ďalší účastníci konania: Trans-Continental Leaf Tobacco Corp. Ltd, Európska komisia (v zastúpení: F. Castillo de la Torre, E. Gippini Fournier a R. Sauer, splnomocnení zástupcovia)

a

Odvolateľka: Európska komisia (v zastúpení: F. Castillo de la Torre, E. Gippini Fournier a R. Sauer, splnomocnení zástupcovia)

Ďalší účastníci konania: Alliance One International, Inc., Standard Commercial Tobacco Company, Inc., Trans-Continental Leaf Tobacco Corp. Ltd (v zastúpení: M. Odriozola Alén a A. João Vide, abogados)

Predmet veci

Odvolanie podané proti rozsudku Všeobecného súdu (štvrtá komora) z 27. októbra 2010, Alliance One International a. i/Komisia (T-24/05), ktorým Všeobecný súd zamietol, pokiaľ ide o Alliance One International, Inc. a Standard Commercial Tobacco Co. Inc., žalobu domáhajúcu sa zrušenia rozhodnutia Komisie K(2004) 4030 z 20. októbra 2004 týkajúceho sa konania na základe článku 81 Zmluvy o ES (vec COMP/C.38.238/B.2 — Odvetvie surového tabaku v Španielsku), vzťahujúceho sa na dohody o určení cien platených výrobcom a množstvách kupovaných od týchto výrobcov na španielskom trhu surového tabaku

Výrok rozsudku

1. Odvolania sa zamietajú.

2. V súvislosti s odvolaním vo veci C-628/10 P spoločnosti Alliance One International Inc. a Standard Commercial Tobacco Co. Inc. znášajú svoje vlastné trovy konania a sú povinné nahradiť trovy konania, ktoré vynaložila Európska komisia.

3. V súvislosti s odvolaním vo veci C-14/11 P Európska komisia znáša svoje vlastné trovy konania a je povinná nahradiť trovy konania, ktoré vynaložili spoločnosti Alliance One International Inc., Standard Commercial Tobacco Co. Inc. a Trans-Continental Leaf Tobacco Corp. Ltd.

(1) Ú. v. EÚ C 72, 5.3.2011.

Ú. v. EÚ C 80, 12.3.2011.
SK Úradný vestník Európskej únie C 250/2

Rozsudok Súdneho dvora (veľká komora) z 19. júna 2012 (návrh na začatie prejudiciálneho konania, ktorý podal The Person Appointed by the Lord Chancellor — Spojené kráľovstvo) — The Chartered Institute of Patent Attorneys/Registrar of Trade Marks

(Vec C-307/10) (1)

(Ochranné známky - Aproximácia právnych predpisov členských štátov - Smernica 2008/95/ES - Identifikácia výrobkov alebo služieb, pre ktoré sa žiada ochrana ochrannej známky - Požiadavky jasnosti a presnosti - Použitie názvov tried niceského triedenia na účely zápisu ochranných známok - Prípustnosť - Rozsah ochrany poskytnutej ochrannou známkou)

2012/C 250/02

Jazyk konania: angličtina

Vnútroštátny súd, ktorý podal návrh na začatie prejudiciálneho konania

The Person Appointed by the Lord Chancellor

Účastníci konania pred vnútroštátnym súdom

Odvolateľ: The Chartered Institute of Patent Attorneys

Odporca: Registrar of Trade Marks

Predmet veci

Návrh na začatie prejudiciálneho konania — The Person Appointed by the Lord Chancellor — Výklad smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (kodifikované znenie) (Ú. v. EÚ L 299, s. 25) — Triedenie výrobkov a služieb pre zápis — Miera jasnosti a presnosti, ktorá sa požaduje, pokiaľ ide o identifikáciu výrobkov alebo služieb, na ktoré sa vzťahuje ochranná známka

Výrok rozsudku

Smernica Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok sa má vykladať v tom zmysle, že vyžaduje, aby výrobky alebo služby, pre ktoré sa žiada ochrana prostredníctvom ochrannej známky, boli prihlasovateľom identifikované dostatočne jasne a presne, tak aby umožnili príslušným orgánom a hospodárskym subjektom určiť rozsah ochrany udeľovanej prostredníctvom ochrannej známky iba na tomto základe.

Smernica 2008/95 sa má vykladať v tom zmysle, že nebráni používaniu všeobecných označení názvov tried triedenia uvedeného v článku 1 Niceskej dohody o medzinárodnom triedení výrobkov a služieb pre zápis známok, prijatej na diplomatickej konferencii v Nice 15. júna 1957, naposledy revidovanej v Ženeve 13. mája 1977 a zmenenej a doplnenej 28. septembra 1979, s cieľom identifikovať výrobky a služby, pre ktoré sa žiada ochrana prostredníctvom ochrannej známky, pokiaľ je takáto identifikácia dostatočne jasná a presná.

Prihlasovateľ národnej ochrannej známky, ktorý používa všetky všeobecné označenia názvu konkrétnej triedy triedenia uvedeného v článku uvedenej Niceskej dohody, musí na identifikovanie výrobkov alebo služieb, pre ktoré sa žiada ochrana ochrannej známky, spresniť, či sa jeho prihláška vzťahuje na všetky výrobky alebo služby vymenované v abecednom zozname tejto triedy alebo iba na niektoré z týchto výrobkov alebo služieb. V prípade ak sa prihláška týka iba niektorých z uvedených výrobkov alebo služieb, musí prihlasovateľ spresniť, ktoré výrobky alebo služby patriace do tejto triedy sa tým majú na mysli.

(1) Ú. v. EÚ C 246, 11.9.2010.
SK Úradný vestník Európskej únie C 366/9

Rozsudok Súdneho dvora (štvrtá komora) z 27. septembra 2012 (návrh na začatie prejudiciálneho konania, ktorý podal Bundesfinanzhof — Nemecko) — Vogtländische Straßen-, Tief- und Rohrleitungsbau GmbH Rodewisch (VSTR)/Finanzamt Plauen

(Vec C-587/10) (1)

(Dane - Daň z pridanej hodnoty - Dodávka tovaru - Zdanenie reťazových plnení - Nepriznanie oslobodenia od dane z dôvodu neuvedenia identifikačného čísla pre DPH nadobúdateľa)

2012/C 366/14

Jazyk konania: nemčina

Vnútroštátny súd, ktorý podal návrh na začatie prejudiciálneho konania

Bundesfinanzhof

Účastníci konania pred vnútroštátnym súdom

Žalobkyňa: Vogtländische Straßen-, Tief- und Rohrleitungsbau GmbH Rodewisch (VSTR)

Žalovaný: Finanzamt Plauen

za účasti: Bundesministerium der Finanzen

Predmet veci

Návrh na začatie prejudiciálneho konania — Bundesfinanzhof — Výklad šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Dodávka tovaru — Zdanenie reťazového plnenia — Nadobudnutie tovaru podnikom so sídlom v členskom štáte od iného podniku so sídlom v tretej krajine, ktorý nie je registrovaný ako platca DPH a ktorý dodal podniku so sídlom v inom členskom štáte tovar, ktorý bol odoslaný dodávateľom priamo nadobúdateľovi — Situácia, keď dodávateľ uvedie daňové identifikačné číslo nadobúdateľa

Výrok rozsudku

Článok 28c A písm. a) prvý odsek šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 98/80/ES z 12. októbra 1998, sa má vykladať v tom zmysle, že nebráni tomu, aby daňový orgán členského štátu považoval dodávku v rámci Spoločenstva za oslobodenú od dane z pridanej hodnoty vtedy, keď dodávateľ predloží identifikačné číslo pre daň z pridanej hodnoty nadobúdateľa, avšak pod podmienkou, že nepriznanie tohto oslobodenia nie je odôvodnené iba tým, že táto povinnosť nebola dodržaná v prípade, že dodávateľ v dobrej viere a po tom, čo prijal všetky opatrenia, ktoré od neho môžu byť dôvodne požadované, nemôže predložiť toto identifikačné číslo, a okrem neho predloží iné údaje, ktoré môžu dostatočne preukázať, že nadobúdateľ je zdaniteľnou osobou, ktorá tak koná v rámci predmetného plnenia.

(1) Ú. v. EÚ C 80, 12.3.2011.
8.

Smernica 92/43 a najmä jej článok 6 ods. 4 sa má vykladať v tom zmysle, že dôvody spojené jednak so zavlažovaním a jednak so zásobovaním pitnou vodou uvádzané na podporu projektu odklonenia vody môžu predstavovať naliehavé dôvody vyššieho verejného záujmu takej povahy, že odôvodnia realizáciu projektu narušujúceho integritu dotknutých lokalít. Ak takýto projekt má dosah na integritu lokality európskeho významu, v ktorej sa vyskytuje prioritný biotop a/alebo prioritný druh, jeho realizáciu možno v zásade odôvodniť dôvodmi spojenými so zásobovaním pitnou vodou. Za určitých okolností ho možno odôvodniť priaznivými dôsledkami primárneho významu, ktoré má zavlažovanie na životné prostredie. Zavlažovanie však v zásade nemôže patriť pod úvahy spojené so zdravím ľudí a bezpečnosťou verejnosti, ktoré by inak odôvodnili realizáciu takého projektu, o aký ide vo veci samej.
1.

Portugalská republika si tým, že prijala a zachovala v platnosti články 76 A a 76 B portugalského zákona o dani z príjmu právnických osôb (Código do Imposto sobre o Rendimento das Pessoas Colectivas), podľa ktorých sa v prípade premiestnenia registrovaného sídla a miesta skutočného vedenia portugalskej spoločnosti do iného členského štátu alebo úplného či čiastočného premiestnenia aktív portugalskej stálej prevádzkarne spoločnosti, ktorá nie je usadená v Portugalsku, z Portugalska do iného členského štátu, okamžite zdaňujú latentné kapitálové zisky týkajúce sa daných aktív, zatiaľ čo latentné kapitálové zisky z transakcií, ktoré majú čisto vnútroštátny charakter, sa okamžite nezdaňujú, nesplnila povinnosti, ktoré jej vyplývajú z článku 49 ZFEÚ.
SK Úradný vestník Európskej únie C 114/7

Rozsudok Súdneho dvora (veľká komora) z 26. februára 2013 (návrh na začatie prejudiciálneho konania, ktorý podal Haparanda tingsrätt — Švédsko) — Åklagaren/Hans Åkerberg Fransson

(Vec C-617/10) (1)

(Charta základných práv Európskej únie - Pôsobnosť - Článok 51 - Uplatnenie práva Únie - Penalizácia konaní ohrozujúcich vlastný zdroj Únie - Článok 50 - Zásada ne bis in idem - Vnútroštátny systém, ktorý stanovuje dve samostatné konania, správne a trestné, na sankcionovanie toho istého protiprávneho konania - Zlučiteľnosť)

2013/C 114/08

Jazyk konania: švédčina

Vnútroštátny súd, ktorý podal návrh na začatie prejudiciálneho konania

Haparanda tingsrätt

Účastníci konania pred vnútroštátnym súdom

Žalobkyňa: Åklagaren

Žalovaný: Hans Åkerberg Fransson

Predmet veci

Návrh na začatie prejudiciálneho konania — Haparanda tingsrätt — Výklad článku 6 ZEÚ a článku 50 Charty základných práv Európskej únie — Vnútroštátna judikatúra vyžadujúca jednoznačnú oporu v Európskom dohovore o ľudských právach alebo v judikatúre Európskeho súdu pre ľudské práva na neuplatnenie vnútroštátnych predpisov, ktoré môžu byť v rozpore so zásadou ne bis in idem — Vnútroštátna právna úprava, podľa ktorej môže byť to isté konanie porušujúce daňové predpisy sankcionované jednak v správnej rovine daňovým doplatkom a jednak v trestnoprávnej rovine trestom odňatia slobody — Zlučiteľnosť vnútroštátneho systému stanovujúceho dve oddelené konania na sankcionovanie toho istého porušujúceho konania so zásadou ne bis in idem

Výrok rozsudku

1. Zásada ne bis in idem uvedená v článku 50 Charty základných práv Európskej únie nebráni tomu, aby členský štát za to isté konanie spočívajúce v nesplnení povinnosti podať priznanie k dani z pridanej hodnoty uložil daňovú a následne trestnú sankciu, pokiaľ prvá sankcia nemá trestnú povahu, čo musí overiť vnútroštátny súd.

2. Právo Únie neupravuje vzťahy medzi Európskym dohovorom o ochrane ľudských práv a základných slobôd podpísaným v Ríme 4. novembra 1950 a právnymi poriadkami členských štátov a ani nestanovuje dôsledky, ktoré musí vnútroštátny súd vyvodiť v prípade rozporu medzi právami zaručenými týmto dohovorom a vnútroštátnou právnou normou. Právo Únie bráni súdnej praxi, ktorá povinnosť vnútroštátneho súdu upustiť od akéhokoľvek ustanovenia odporujúceho základnému právu zaručenému Chartou základných práv Európskej únie podmieňuje tým, že uvedený rozpor jednoznačne vyplýva z textu tejto Charty alebo z príslušnej judikatúry, lebo vnútroštátny súd zbavuje možnosti, a to prípadne v spolupráci so Súdnym dvorom, celkovo posúdiť zlučiteľnosť uvedeného ustanovenia s Chartou.

(1) Ú. v. EÚ C 72, 5.3.2011.